SET ปิดบวก 8.20จุด ตามตปท. หลัง”ดาวน์ฟิวเจอส์”พุ่ง100จุด ลุ้นพรุ่งนี้ทะลุแนวต้าน 1,650จุด
SET ปิดบวก 8.20จุด ตามตปท. หลัง"ดาวน์ฟิวเจอส์"พุ่ง100จุด ลุ้นพรุ่งนี้ทะลุแนวต้าน 1,650จุด โดยดัชนีปิดตลาดวันนี้ ที่ระดับ 1,622.96 จุด บวก 8.20 จุด หรือ 0.51% มูลค่าการซื้อขาย 4.23 หมื่นล้านบาท
9 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,622.96 จุด บวก 8.20 จุด หรือ 0.51% มูลค่าการซื้อขาย 4.23 หมื่นล้านบาท
10 หุ้นดันดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้เป็นลักษณะการรีบาวด์ตามตลาดต่างประเทศ ทั้งจากประเด็นสงครามทางการค้าระหว่างสหรัฐฯ-จีน ที่นักลงทุนได้มีการซึมซับกับประเด็นดังกล่าวไปมากแล้ว อีกทั้งไม่ได้รุนแรงมากตามที่มีการคาดการณ์ไว้ก่อนหน้านี้
นอกจากนี้ ตลาดเพื่อนบ้านก็มีการรีบาวด์เกือบทุกตลาด ส่งผลให้นักลงทุนมีความเชื่อมั่นมากขึ้น จึงถือเป็นปัจจัยบวกที่ส่งผลให้ตลาดบ้านเราปรับตัวเพิ่มขึ้นตามไปด้วย โดยแนะนำให้ติดตามดูดัชนีดาวโจนส์ในคืนนี้ ถ้าหากดัชนีดาวโจนส์มีความแข็งแรง ก็จะส่งผลบวกต่อตลาดบ้านเรา และสามารถยืนในกรอบ 1,650 จุดได้
สำหรับแนวโน้มภาวะตลาดฯในวันพรุ่งนี้ (10 ก.ค.) คาดว่าดัชนีฯน่าจะไปต่อได้ โดยหากดูจากดัชนีดาวโจนส์ล่วงหน้า (Dow Jones Futures) ในช่วงเย็นของวันนี้ (ตามเวลาประเทศไทย) ดัชนีมีการแกว่งตัวอยู่ในแดนบวก โดย ณ เวลา16.59 น. ดัชนีดาวโจนส์ล่วงหน้าอยู่ที่ระดับ 24,561 จุด เพิ่มขึ้น 105 จุด หรือ 0.43% จึงคาดว่าจะส่งผลบวกต่อตลาดฯบ้านเราได้ พร้อมให้แนวรับที่ 1,600 จุด แนวต้านที่ 1,650 จุด โดยมองว่าหากดัชนีสามารถทะลุระดับ 1,650 จุดได้ จะมีกรอบในระดับถัดไปที่ 1,700 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY มูลค่าการซื้อขาย 4,227.98 ล้านบาท ปิดที่ 7.25 บาท ลดลง 0.75 บาท
PTT มูลค่าการซื้อขาย 2,393.95 ล้านบาท ปิดที่ 47 บาท เพิ่มขึ้น 0.75 บาท
SCC มูลค่าการซื้อขาย 1,794.79 ล้านบาท ปิดที่ 416 บาท เพิ่มขึ้น 6 บาท
KBANK มูลค่าการซื้อขาย 1,684.02 ล้านบาท ปิดที่ 193.50 บาท ลดลง 3.50 บาท
CPALL มูลค่าการซื้อขาย 1,408.18 ล้านบาท ปิดที่ 79 บาท เพิ่มขึ้น 1.75 บาท
 
ตลาดหุ้นเอเชีย
